Document ID: 31982L0623

Direktiva Komisije
z dne 1. julija 1982
o tretji prilagoditvi direktive Sveta št. 71/318/EGS o približevanju zakonodaje držav članic, ki se nanaša na plinomere, tehničnemu napredku
(82/623/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 71/316/EGS z dne 26. julija 1971 o približevanju zakonodaje držav članic, ki se nanašajo na skupne določbe za merilne instrumente in metode meroslovnega nadzora [1], kot je bila nazadnje spremenjena z Aktom o pristopu Grčije, in zlasti člena 17 Direktive,
ker mora biti zaradi tehničnega napredka na obravnavanem področju spremenjena Direktiva št. 71/318/EGS [2], kakor je bila nazadnje spremenjena z Direktivo Komisije št. 78/365/EGS [3];
ker so mere, ki jih določa ta direktiva, v skladu z mnenjem Odbora za prilagajanje direktiv, ki zadevajo odstranjevanje tehničnih ovir pri trgovini z merilnimi instrumenti, tehničnemu napredku,
SPREJELA NASLEDNJO DIREKTIVO:
Člen 1
V prilogi k Direktivi št. 71/318/EGS se v skladu s prilogo k tej direktivi nadomesti besedilo pod točkami I.B 3.2.3, I.B 8 in I.B 9.2.1, I.B 10, II. 5.2.1, III. 3.1.1, III. 3.3 in III. 7.1.
Člen 2
Države članice 1. maja 1983 sprejmejo zakone in druge predpise, potrebne za uskladitev s to direktivo, in o tem takoj obvestijo Komisijo.
Člen 3
Ta direktiva je naslovljena na države članice.
V Bruslju, 1. julija 1982

Labels: 7
1
15
14